b'\n_START_ARTICLE_\nDavid Ashworth\n_START_PARAGRAPH_\nDavid Ashworth (s. 1868 Waterford, Irlanti \xe2\x80\x93 1947) oli irlantilainen entinen jalkapalloerotuomari, joka tuli tunnetuksi Liverpoolin ja Oldham Athleticin valmentajana._NEWLINE_Ashworthista tuli vuonna 1906 Oldham Athleticin ensimm\xc3\xa4inen valmentaja. Kahdeksan Oldham-vuoden j\xc3\xa4lkeen h\xc3\xa4n siirtyi valmentajamaan Stockport Countya vuonna 1914 ja pysyi seurassa l\xc3\xa4pi Ensimm\xc3\xa4isen maailmansodan._NEWLINE_Vuonna 1920 Ashworth nimettiin Liverpoolin valmentajaksi ja ensimm\xc3\xa4isell\xc3\xa4 kaudellaan h\xc3\xa4n johdatti joukkueen toiseksi parhaimpaan saavutukseensa, 4. sijalle, kahdeksan pisteen p\xc3\xa4\xc3\xa4h\xc3\xa4n mestari Burnleyst\xc3\xa4._NEWLINE_Seuraavalla kaudella 1921/22 Ashworth johdatti Liverpoolin seuran kaikkien aikojen kolmanteen liigamestaruuteen. Joukkue oli seuraavalla kaudella matkalla toiseen per\xc3\xa4kk\xc3\xa4iseen menestykselliseen kauteen, kun Ashworth helmikuussa 1923 j\xc3\xa4tti liigak\xc3\xa4rjen ja palasi Oldhamiin ja liigan pohjalle. Oldham putosi kauden p\xc3\xa4\xc3\xa4tteksi, samalla kun Liverpool voitti voitti vain yhden seitsem\xc3\xa4st\xc3\xa4 viimeisest\xc3\xa4 ottelustaan, mutta voitti kuitenkin mestaruuden kuuden pisteen erolla._NEWLINE_Ashworth valmensi Oldhamia vain vuoden ennen kuin siirtyi Manchester Cityyn, mutta erosi vuonna 1925, koska joukkue kamppaili putoamista vastaan. Sen j\xc3\xa4lkeen h\xc3\xa4nell\xc3\xa4 oli lyhyt pesti Walsallin valmentajana vuosien 1926 ja 1927 aikana._NEWLINE_Ashworth kuoli vuonna 1947, 79 vuoden ik\xc3\xa4isen\xc3\xa4.'